CELEX: 32021D1830
Language: sl
Date: 2021-02-22 00:00:00
Title: Sklep Sveta (EU) 2021/1830 z dne 22. februarja 2021 o podpisu, v imenu Unije, Sporazuma med Evropsko unijo in Republiko Zelenortski otoki o spremembi Sporazuma o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije

19.10.2021   
               
               
                  SL
               
               
                  Uradni list Evropske unije
               
               
                  L 371/1
               
            
         SKLEP SVETA (EU) 2021/1830
         z dne 22. februarja 2021
         o podpisu, v imenu Unije, Sporazuma med Evropsko unijo in Republiko Zelenortski otoki o spremembi Sporazuma o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     V sklepih Sveta z dne 20. novembra 2007 so Svet in predstavniki vlad držav članic, ki so se sestali v okviru Sveta, pozdravili sporočilo Komisije o nadaljnjem razvoju odnosov med Evropsko unijo in Republiko Zelenortski otoki. Še posebej je Svet pozdravil poglobitev odnosov med Unijo in Zelenortskimi otoki v okviru izvajanja akcijskega načrta, ki bo omogočil razvoj „posebnega partnerstva“ med pogodbenicama. V tem sporočilu je tudi navedeno, da je cilj tega „posebnega partnerstva“ razviti odprt, ustvarjalen in pragmatičen dialog ter da je boj proti nezakonitemu priseljevanju skupna strateška prednostna naloga.
                  
               
                     (2)
                  
                  
                     Sporazum med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije (1) (v nadaljnjem besedilu: Sporazum iz leta 2014) je začel veljati 1. decembra 2014.
                  
               
                     (3)
                  
                  
                     Od 1. decembra 2014 je prišlo do razvoja zakonodaje Unije in Zelenortskih otokov, in sicer s spremembo Vizumskega zakonika z Uredbo (EU) 2019/1155 Evropskega parlamenta in Sveta (2) in odločitvijo Zelenortskih otokov, da državljane Unije izvzamejo iz vizumske obveznosti za bivanje do 30 dni. Glede na te spremembe in na podlagi ocene skupnega odbora, ustanovljenega na podlagi člena 10 Sporazuma iz leta 2014 in zadolženega za spremljanje izvajanja Sporazuma iz leta 2014, bi bilo treba s sporazumom o spremembi prilagoditi in dopolniti nekatere določbe o poenostavitvi izdajanja vizumov državljanom Zelenortskih otokov in, na podlagi vzajemnosti, državljanom Unije za načrtovano bivanje za največ 90 dni v katerem koli obdobju 180 dni.
                  
               
                     (4)
                  
                  
                     Svet je 29. oktobra 2019 pooblastil Komisijo, da začne pogajanja z Zelenortskimi otoki o Sporazumu med Evropsko unijo in Republiko Zelenortski otoki o spremembi Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije (v nadaljnjem besedilu: Sporazum o spremembi). Pogajanja so bila uspešno zaključena 30. januarja 2020, Sporazum o spremembi pa je bil parafiran 24. julija 2020 z izmenjavo elektronske pošte.
                  
               
                     (5)
                  
                  
                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (3) ne sodeluje. Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
                  
               
                     (6)
                  
                  
                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
                  
               
                     (7)
                  
                  
                     Sporazum o spremembi bi bilo treba podpisati v imenu Unije s pridržkom njegove poznejše sklenitve in odobriti izjave, priložene navedenemu sporazumu –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Sporazuma med Evropsko unijo in Republiko Zelenortski otoki o spremembi Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije se odobri s pridržkom sklenitve navedenega sporazuma o spremembi (4).
         
         
            Člen 2
            Skupne izjave, priložene Sporazumu o spremembi, se odobrijo v imenu Unije.
         
         
            Člen 3
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma o spremembi v imenu Unije.
         
         
            Člen 4
            Ta sklep začne veljati dan po sprejetju.
         
         
            V Bruslju, 22. februarja 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 282, 24.10.2013, str. 3.
         
            (2)  Uredba (EU) 2019/1155 Evropskega parlamenta in Sveta z dne 20. junija 2019 o spremembi Uredbe (ES) št. 810/2009 o vizumskem zakoniku Skupnosti (Vizumski zakonik) (UL L 188, 12.7.2019, str. 25).
         
            (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
         
            (4)  Besedilo Sporazuma o spremembi je objavljeno v UL L 5